
DR.30.10.2017                                                        93                   

 
kos sara hidup, khususnya apabila kerajaan dilihat dalam Bajet 2018 banyak memberikan 
peluang kepada rakyat terutamanya golongan graduan untuk menceburi bidang 
keusahawanan sebagai suatu kerjaya yang mendatangkan pulangan lumayan kepada 
mereka. 

Pada hemat saya, apabila mendengar ucapan bajet tersebut, ianya merupakan satu 
lagi mekanisme bagi memperluaskan lagi peluang kerjaya kepada golongan belia 
terutamanya graduan dengan menyaksikan peruntukan yang besar yang diberikan kepada 
Tabung Ekonomi Kumpulan Usaha Niaga (TEKUN) iaitu RM500 juta dalam usaha membantu 
perusahaan kecil dan sederhana (PKS) tempatan, khususnya golongan bumiputera. 
Tambahan dana Amanah Ikhtiar Malaysia (AIM) sebanyak RM200 juta pula menjadikan 
jumlah pembiayaan keseluruhan mencecah RM2.7 bilion yang boleh dimanfaatkan oleh 
400,000 orang peminjam. 

Justeru itu, Tuan Yang di-Pertua, memandangkan jumlah peruntukan yang begitu 
tinggi yang telah diberikan kepada Amanah Ikhtiar Malaysia (AIM), saya ingin mencadangkan 
agar kursus-kursus perniagaan mikro oleh pihak AIM dapat diperluaskan dan mencakupi 
khususnya bagi Parlimen Kuala Selangor. Saya juga ingin mencadangkan agar pihak 
peminjam dana AIM agar dapat diklasifikasikan dan dikeluarkan sebagai senarai penerima e-
Kasih dengan secara tidak langsung membolehkan lebih banyak lagi dana pembiayaan 
diberikan kepada mereka.  

Di samping itu, pada hemat saya, pelbagai inisiatif lain juga telah dimasukkan 
khususnya dalam Bajet 2018 supaya ianya dapat membantu rakyat menjana pendapatan 
termasuk menyediakan pinjaman mudah sebanyak RM120 juta kepada 1,000 usahawan 
Food Truck 1Malaysia dan Mobile Food Kiosk 1Malaysia. Maka perkara ini perlu disambut 
oleh setiap individu terutamanya graduan di seluruh negara bagi meningkatkan pendapatan 
mereka di samping mewujudkan kerjaya sendiri. 

Sehubungan dengan itu, saya juga ingin mencadangkan kepada pihak kerajaan 
untuk mewujudkan satu ekosistem supaya akhirnya nanti segala bentuk dana-dana ini dapat 
benar-benar dirasai dan difahami oleh masyarakat akar umbi dan sistem komunikasi yang 
baik harus menjadi penekanan supaya ianya tidak hanya tinggal omong-omong kosong 
semata-mata. Saya juga mempunyai keyakinan yang tinggi bahawa, menerusi inisiatif bajet 
ini, ianya berupaya untuk memacu cita-cita negara bagi mencapai jumlah eksport sebanyak 
21 peratus dan juga sumbangan kepada ekonomi sebanyak 41 peratus pada tahun 2020. 

Tuan Yang di-Pertua, jelasnya kerajaan hari ini amat menitik beratkan keperluan 
pendidikan di kalangan rakyat keseluruhannya. Ini dapat dilihat dengan jelas apabila setiap 
tahun, peruntukan pendidikan diberikan secara serius oleh pihak kerajaan demi untuk 
meningkatkan lagi mutu pendidikan negara kita dengan peruntukan keseluruhan sebanyak 
RM250 juta di samping peruntukan biasiswa sebanyak RM2.2 bilion bagi memartabatkan 
pendidikan tinggi. 

Namun demikian, acap kali didengari bahawa setengah-setengah pihak mendesak 
agar pihak kerajaan menyediakan pendidikan secara percuma, sedangkan ianya telah 
dilaksanakan di peringkat sekolah. Apakah mereka lupa bahawa bagi membuktikan cakap-
cakap pembangkang bukannya cakap omong-omong kosong, saya ingin mencabar mereka 
untuk menyediakan pendidikan percuma secara keseluruhannya di Universiti Selangor 
(UNISEL) dan Kolej Universiti Islam Selangor (KUIS) bermula 1 Januari 2018 ini. Jangan 
cakap ibarat tin kosong yang kuat berbunyi apabila diketuk tetapi dalamnya tiada isi. Usah 
takut dengan bayang-bayang sendiri. 

Saya juga ingin mencadangkan kepada Kerajaan Pakatan Harapan di Selangor 
untuk menukar taraf Pinjaman Pelajaran Negeri Selangor kepada Biasiswa Negeri Selangor 
100 peratus. Saya asyik mendengar dan menyatakan bahawa perihal orang lain tetapi perihal 
kita bagaimana? ‘Akar terjuntai, tempat siamang berpegang. Dahan menganjur, tempat tupai 
menegun.’ Jika benar apa yang mereka katakan, saya amat berharap Kerajaan Selangor 
kotakan dahulu.  

Tuan Yang di-Pertua, namun demikian, ada sesuatu juga bermain di minda saya 
berkaitan dengan agenda yang ingin dibawa oleh kepimpinan Pakatan Harapan. Adakah 
agenda yang dibawa oleh mereka adalah agenda rakyat ataupun agenda peribadi? Saya 
melihat perjuangan yang sedang dilaungkan oleh pihak pembangkang adalah lebih bersifat 
kepada peribadi. Mereka ini sering kali bersifat ‘kuman di seberang laut nampak, gajah di 
depan mata tidak nampak’.  



kos sara hidup, khususnya apabila kerajaan dilihat dalam Bajet 2018 banyak memberikan peluang kepada rakyat terutamanya golongan graduan untuk menceburi bidang keusahawanan sebagai suatu kerjaya yang mendatangkan pulangan lumayan kepada mereka. Pada hemat saya, apabila mendengar ucapan bajet tersebut, ianya merupakan satu lagi mekanisme bagi memperluaskan lagi peluang kerjaya kepada golongan belia terutamanya graduan dengan menyaksikan peruntukan yang besar yang diberikan kepada Tabung Ekonomi Kumpulan Usaha Niaga (TEKUN) iaitu RM500 juta dalam usaha membantu perusahaan kecil dan sederhana (PKS) tempatan, khususnya golongan bumiputera. Tambahan dana Amanah Ikhtiar Malaysia (AIM) sebanyak RM200 juta pula menjadikan jumlah pembiayaan keseluruhan mencecah RM2.7 bilion yang boleh dimanfaatkan oleh 400,000 orang peminjam. Justeru itu, Tuan Yang di-Pertua, memandangkan jumlah peruntukan yang begitu tinggi yang telah diberikan kepada Amanah Ikhtiar Malaysia (AIM), saya ingin mencadangkan agar kursus-kursus perniagaan mikro oleh pihak AIM dapat diperluaskan dan mencakupi khususnya bagi Parlimen Kuala Selangor. Saya juga ingin mencadangkan agar pihak peminjam dana AIM agar dapat diklasifikasikan dan dikeluarkan sebagai senarai penerima e- Kasih dengan secara tidak langsung membolehkan lebih banyak lagi dana pembiayaan diberikan kepada mereka. Di samping itu, pada hemat saya, pelbagai inisiatif lain juga telah dimasukkan khususnya dalam Bajet 2018 supaya ianya dapat membantu rakyat menjana pendapatan termasuk menyediakan pinjaman mudah sebanyak RM120 juta kepada 1,000 usahawan Food Truck 1Malaysia dan Mobile Food Kiosk 1Malaysia. Maka perkara ini perlu disambut oleh setiap individu terutamanya graduan di seluruh negara bagi meningkatkan pendapatan mereka di samping mewujudkan kerjaya sendiri. Sehubungan dengan itu, saya juga ingin mencadangkan kepada pihak kerajaan untuk mewujudkan satu ekosistem supaya akhirnya nanti segala bentuk dana-dana ini dapat benar-benar dirasai dan difahami oleh masyarakat akar umbi dan sistem komunikasi yang baik harus menjadi penekanan supaya ianya tidak hanya tinggal omong-omong kosong semata-mata. Saya juga mempunyai keyakinan yang tinggi bahawa, menerusi inisiatif bajet ini, ianya berupaya untuk memacu cita-cita negara bagi mencapai jumlah eksport sebanyak 21 peratus dan juga sumbangan kepada ekonomi sebanyak 41 peratus pada tahun 2020. Tuan Yang di-Pertua, jelasnya kerajaan hari ini amat menitik beratkan keperluan pendidikan di kalangan rakyat keseluruhannya. Ini dapat dilihat dengan jelas apabila setiap tahun, peruntukan pendidikan diberikan secara serius oleh pihak kerajaan demi untuk meningkatkan lagi mutu pendidikan negara kita dengan peruntukan keseluruhan sebanyak RM250 juta di samping peruntukan biasiswa sebanyak RM2.2 bilion bagi memartabatkan pendidikan tinggi. Namun demikian, acap kali didengari bahawa setengah-setengah pihak mendesak agar pihak kerajaan menyediakan pendidikan secara percuma, sedangkan ianya telah dilaksanakan di peringkat sekolah. Apakah mereka lupa bahawa bagi membuktikan cakap- cakap pembangkang bukannya cakap omong-omong kosong, saya ingin mencabar mereka untuk menyediakan pendidikan percuma secara keseluruhannya di Universiti Selangor (UNISEL) dan Kolej Universiti Islam Selangor (KUIS) bermula 1 Januari 2018 ini. Jangan cakap ibarat tin kosong yang kuat berbunyi apabila diketuk tetapi dalamnya tiada isi. Usah takut dengan bayang-bayang sendiri. Saya juga ingin mencadangkan kepada Kerajaan Pakatan Harapan di Selangor untuk menukar taraf Pinjaman Pelajaran Negeri Selangor kepada Biasiswa Negeri Selangor 100 peratus. Saya asyik mendengar dan menyatakan bahawa perihal orang lain tetapi perihal kita bagaimana? 'Akar terjuntai, tempat siamang berpegang. Dahan menganjur, tempat tupai menegun.' Jika benar apa yang mereka katakan, saya amat berharap Kerajaan Selangor kotakan dahulu. Tuan Yang di-Pertua, namun demikian, ada sesuatu juga bermain di minda saya berkaitan dengan agenda yang ingin dibawa oleh kepimpinan Pakatan Harapan. Adakah agenda yang dibawa oleh mereka adalah agenda rakyat ataupun agenda peribadi? Saya melihat perjuangan yang sedang dilaungkan oleh pihak pembangkang adalah lebih bersifat kepada peribadi. Mereka ini sering kali bersifat 'kuman di seberang laut nampak, gajah di depan mata tidak nampak'.